Πρωθυπουργός της Ισπανίας

Ο πρόεδρος της Κυβέρνησης της Ισπανίας (ισπανικά: presidente del Gobierno de España), γνωστός στα ελληνικά ως πρωθυπουργός της Ισπανίας, είναι ο επικεφαλής της ισπανικής εκτελεστικής εξουσίας. Ο πρόεδρος της Κυβέρνησης ηγείται του Υπουργικού Συμβουλίου και παρουσιάζει στον Βασιλιά τα ονόματα των μελών του. Υπό αυτή την έννοια, ο πρωθυπουργός έχει την ευθύνη να καθοδηγεί τη δράση της Κυβέρνησης και να συντονίζει τις αρμοδιότητες των υπουργών της, όπως προβλέπεται από το Σύνταγμα.  Ως επικεφαλής της Κυβέρνησης, συμβουλεύει επίσης τον βασιλιά σχετικά με την χρήση των βασιλικών προνομίων. Ο πρωθυπουργός κατοικεί και εργάζεται επισήμως στο Παλάτι της Μονκλοά, που βρίσκεται στο κέντρο της Μαδρίτης.

Το αξίωμα του πρωθυπουργού εξελίχθηκε σταδιακά κατά τη διάρκεια της νεότερης ισπανικής ιστορίας, έως ότου απέκτησε τη σημερινή του μορφή. Η δημιουργία του ανάγεται στο Βασιλικό Διάταγμα της 31ης Δεκεμβρίου του 1824, όταν ο Βασιλιάς Φερδινάνδος Ζ΄ δημιούργησε το αξίωμα του προέδρου του Υπουργικού Συμβουλίου, ο οποίος θα αναλάμβανε καθήκοντα μόνο κατά την απουσία του μονάρχη από τα καθήκοντά του. Ο πρώτος που ανέλαβε τέτοια καθήκοντα ήταν ο Βίκτορ Νταμιάν Σαέθ. Σήμερα, το αξίωμα του πρωθυπουργού ρυθμίζεται από το Σύνταγμα του 1978, που θεσπίστηκε επί βασιλείας του Χουάν Κάρλος Α΄. Το Σύνταγμα καθορίζει τις αρμοδιότητες του πρωθυπουργού, τον τρόπο ανάληψης και λήξης της θητείας του, καθώς και τη σχέση του με το Κοινοβούλιο. Σε περίπτωση που η θέση του πρωθυπουργού μείνει κενή, σύμφωνα με όσα ορίζει το Σύνταγμα, ο Βασιλιάς υποδεικνύει έναν υποψήφιο στο Κοινοβούλιο, το οποίο συζητά επί της πρότασης αυτής και με ψηφοφορία εγκρίνει ή απορρίπτει την βασιλική πρόταση. Εφόσον η Βουλή εγκρίνει τον υποψήφιο, ο βασιλιάς τον διορίζει επισήμως στο αξίωμα του πρωθυπουργού. Στην πράξη, ο πρωθυπουργός είναι συνήθως ο ηγέτης του μεγαλύτερου κόμματος του Κοινοβουλίου, αν και αυτό δεν αποτελεί κανόνα.

Ο Πέδρο Σάντσεθ, ηγέτης του Ισπανικού Σοσιαλιστικού Εργατικού Κόμματος, είναι ο νυν πρωθυπουργός από τις 2 Ιουνίου 2018, όταν αντικατέστησε τον Μαριάνο Ραχόι.https://www.theguardian.com/world/2018/jun/02/pedro-sanchez-sworn-in-spain-prime-minister-socialist-psoe Από τότε, ο Σάντσεθ έχει σχηματίσει τρεις κυβερνήσεις, με την τελευταία να αναλαμβάνει τα καθήκοντά της τον Νοέμβριο του 2023.

Κατάλογος Πρωθυπουργών από το 1975
Μετά την πτώση του καθεστώτος Φράνκο το 1975, πρωθυπουργοί του Βασιλείου της Ισπανίας διετέλεσαν οι παρακάτω:

 Πορτραίτο Ονοματεπώνυμο Θητεία Κόμμα Εκλογές Μονάρχης    65px Κάρλος Αρίας Ναβάρο 1975 1976  Εθνική Κίνηση  Χουάν Κάρλος Α΄60px  65px Αδόλφο Σουάρεθ 1976 1977  Εθνική ΚίνησηΈνωση Ισπανικού Λαού  1977 1979 Ένωση Δημοκρατικού Κέντρου (UCD) 1977 1979 1981 1979 65px Λεοπόλδο Κάλβο Σοτέλο 1981 1982  65px Φελίπε Γκονθάλεθ 1982 1986  Ισπανικό Σοσιαλιστικό Εργατικό Κόμμα (PSOE) 1982 1986 1989 1986 1989 1993 1989 1993 1996 1993 65px Χοσέ Μαρία Αθνάρ 1996 2000  Λαϊκό Κόμμα (PP) 1996 2000 2004 2000 65px Χοσέ Λουίς Ροδρίγκεθ Θαπατέρο 2004 2008  Ισπανικό Σοσιαλιστικό Εργατικό Κόμμα (PSOE) 2004 2008 2011 2008 65px Μαριάνο Ραχόι 2011 2016  Λαϊκό Κόμμα (PP) 2011 Φίλιππος ΣΤ΄60px 2015 2016 2018 2016 65px Πέδρο Σάντσεθ 2018 2020  Ισπανικό Σοσιαλιστικό Εργατικό Κόμμα (PSOE) 2019 2020 2023 2019 2023 σήμερα 2023

Παραπομπές

Εξωτερικοί σύνδεσμοι
 Επίσημη Ιστοσελίδα



Ισπανια